[{"text_idx": "#000002", "text": "Nii ja naa. Rez\u030cisso\u0308o\u0308rid Phil Lord ja Chris Miller on ku\u0308llalt intelligentsed, et olla mo\u0303istnud, mis \u201e21 Jump Streeti\u201d nii vaimustavalt vaimukaks tegi \u2013 Jenko ja Schmidti loomulik karisma, su\u0308nergia neid kehastavate Channing Tatumi ja Jonah Hilli vahel ning u\u0308leannetu, kohati absurdnegi huumor \u2013 ning ja\u0308a\u0308nud sellele valemile kindlaks ka ja\u0308rje puhul, mis matkib peenelt, aga turvaliselt neidsamu eelka\u0308ija parimaid omadusi."}, {"text_idx": "#000003", "text": "Arvutianimatsioonide \u201eTaevast sajab lihapalle\u201d ja \u201eLego film\u201d kallalgi to\u0308o\u0308tanud lavastajatepaar teab, millega filmile visuaalset isikupa\u0308ra anda. Kindlasti on paljudel meeles ajuvaba stseen \u201e21 Jump Streetist\u201d, kus salapolitseinikest peategelased on sunnitud vo\u0303tma ettearvamatute mo\u0303judega uimastit H.F.S. ning na\u0308evad, kuidas kooli kehalise kasvatuse o\u0303petaja peast saab ja\u0308a\u0308tis. Sarnane saatus tabab mehi ka \u201e22 Jump Streetis\u201d, ainult uimasti ning selle toime on veidi teistsugused. Taas annab see aimu autorite heast fantaasiast, aga esile vo\u0303ib kerkida ku\u0308simus: kas sama kild on naljakas ka teist korda? Lord ja Miller, kes pole kaugeltki naiivsed, on igatahes la\u0308htunud po\u0303himo\u0303ttest, et see on andekas viis pilgata Hollywoodi ja\u0308rgede vaimuvaesust. \u201e22 Jump Streeti\u201d eneseteadlikkust to\u0303estab lennukas montaaz\u030c filmi lo\u0303pus, mis tutvustab tosinkonda vo\u0303imalikku uut ja\u0308rge, millest igau\u0308hes suunduvad Jenko ja Schmidt ja\u0308rjekordesse kooli \u2013 olgu tegu siis koka-, kunsti- vo\u0303i so\u0303jakooliga \u2013 korda majja lo\u0308o\u0308ma, nagu midagi niisugust poleks juba varem na\u0308htud. Niisamuti vo\u0303ib filmist leida kavalaid vihjeid peaosata\u0308itjate varasematele filmidele. Na\u0308iteks uurib Jenko oma u\u0308lemuselt, kas too kavatseb ta Valget Maja turvama saata, tuletades ta\u0308helepanelikule vaatajale nii meelde na\u0308itleja hiljutise ma\u0308ruli \u201eRu\u0308nnak Valgele Majale\u201d."}, {"text_idx": "#000004", "text": "Ometi ei tule \u201e22 Jump Streeti\u201d satiir filmi tempokuse-energilisuse juures piisavalt teravalt esile, et olla kardinaalne. Seepa\u0308rast vo\u0303ibki linateos, olgugi et selle teatav ebaoriginaalsus on taotluslik, ikkagi pisut jo\u0303uetu ja ebakindla mulje ja\u0308tta, meenutades enneko\u0303ike, kui vahva oli esimene film oma va\u0308rskuses ja pannes sisimas soovima, et Lord-Miller oleksid leidnud uue nurga, mille alt neile eitamatult koloriitsetele tegelastele la\u0308heneda."}, {"text_idx": "#000005", "text": "Keda valdab tunne, et ta ei soovi vaadata kolmetunnist prantsuse lesbidraamat, peaks kiiremas korras meelt muutma, et mitte ja\u0308a\u0308da ilma u\u0308he 2013. aasta ilusaima linaloo na\u0308gemise ro\u0303o\u0303must."}, {"text_idx": "#000006", "text": "\u201eIda\u201d esteetika ehk Pawlikowski versioon ajaloo ilust"}, {"text_idx": "#000007", "text": "Poola pa\u0308ritolu Pawe\u0142 Pawlikowski neljas ma\u0308ngufilm \u201eIda\u201d paistab to\u0303estavat, et rez\u030cisso\u0308o\u0308ri meelepa\u0308raseim karakter on ennast otsiv ning eetiliste dilemmade keskel seisev kangelanna."}, {"text_idx": "#000009", "text": "Kas von Trier to\u0303esti ei ra\u0308a\u0308gi seksist? Vastuse leiame, uurides 18. sajandi epistolaarromaanide mo\u0303ju taani rez\u030cisso\u0308o\u0308ri loomingule."}]